দেবকুমার রায়চৌধুরী কবিতা মিলনসাগর Deb Kumar Roy Choudhury Poetry MILANSAGAR
কবি দেবকুমার রায়চৌধুরী - জন্মগ্রহণ করেন অবিভক্ত বাংলার বরিশাল জেলার লাখুটিয়া গ্রামে।
পিতা রাখালচন্দ্র রায়চৌধুরী ছিলেন লাখুটিয়ার জমিদার। সে যুগের প্রখ্যাত মহিলা ঔপন্যাসিক কুসুমকুমারী
দেবী ছিলেন তাঁর মাতা।
কবির শিক্ষার হাতেখড়ি হয় অশ্বিনীকুমার দত্তর কাছে এবং ছাত্র ছিলেন অশ্বিনীকুমার দত্তর প্রতিষ্ঠিত
ব্রজমোহন বিদ্যালয়েরই।
প্রধানত কবির উদ্যোগেই ১৯০৬ সালে বঙ্গীয় সাহিত্য সম্মেলন, বরিশালে অনুষ্ঠিত হয় এবং ১৩১৮ বঙ্গাব্দে
(১৯১১) বঙ্গীয় সাহিত্য পরিষদের বরিশাল শাখা প্রতিষ্ঠিত হয়।
তিনি কবি দ্বিজেন্দ্রলাল রায়ের পূর্ণিমা সম্মেলনে স্বরচিত কবিতা পাঠ করেছিলেন। তাঁর
রচিত দ্বিজেন্দ্রলালের জীবনী একটি উত্কৃষ্ট গ্রন্থ।
তাঁর রচিত কাব্যগ্রন্থের মধ্যে রয়েছে “অরুণ”, “প্রভাতী”, “মাধুরী”, “ধারা” এবং কাব্যনাট্য “দেবদূত”।
“দেবদূত” কাব্যনাট্যটি ধারাবাহিকভাবে রামানন্দ চট্টোপাধ্যায় সম্পাদিত, “প্রবাসী” পত্রিকায় পৌষ ১৩১৪
থেকে ১৯০৮ সালে প্রকাশিত হয়েছিল। তাঁর কবিতা “প্রবাসী”, “ভারতী” প্রভৃতি পত্র-পত্রিকায় নিয়মিত
প্রকাশিত হয়েছে।
কবি দেবকুমার রায়চৌধুরীর একটি ছবি ও তাঁর জীবন সম্বন্ধে আরও তথ্য যদি কেউ আমাদের পাঠান
তাহলে আমরা, আমাদের কৃতজ্ঞতা স্বরূপ প্রেরকের নাম এই পাতায় উল্লেখ করবো।
আমরা মিলনসাগরে  কবি দেবকুমার রায়চৌধুরীর কবিতা তুলে আগামী প্রজন্মের কাছে  পৌঁছে  দিতে
পারলে এই প্রচেষ্টার সার্থকতা।
উত্স – সুবোধচন্দ্র সেনগুপ্ত ও অঞ্জলি বসু সম্পাদিত “সংসদ বাঙালি চরিতাভিধান”, প্রথম খণ্ড, ১৯৭৬।

কবি দেবকুমার রায়চৌধুরীর মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ২.৫.২০১৬
...